केसर की चुनाई शुरू, बीज के तेल से भी होगी आय
पलासुर में केसर की खेती ने बाडू खुशाल महाजन किसानों के लिए आइडियल बन गए हैं। 4 हजार पौधों पर केसर खिल आई है। खेत में महिलाओं ने चुनाई शुरू कर दी है। अब तक दो किलो सूखी केसर निकल चुकी है। अब उसके बीज का तेल निकालकर अतिरिक्त आय कमाएंगे।
गौरतलब है कि पलासुर में नवंबर में बाडू महाजन ने दो एकड़ में केसर लगाई है। उन्होंने 7500 बीज लगाकर सिंचाई की थी, अब करीब 4 हजार पौधों पर केसर निकल आई है। किसान ने केसर की चुनाई शुरू करवा दी है। जैसे-जैसे किसानों को जानकारी मिल रही है। पलासुर में केसर की बोवनी से कमाई तक की प्रक्रिया जानने पहुंच रहे हैं। अब तक आठ जिलों से किसान पहुंच चुके हैं। इनमें गुना, शाजापुर के किसान 15 दिन पहले खेती देख गए। रविवार को खंडवा, खरगोन, उज्जैन, हरदा, बलवाड़ा, पंधाना के किसान आए थे।
पलासुर में गुना और शाजापुर के किसान केसर की खेती देख गए। किसान बाडू महाजन से खेती की प्रक्रिया जानी।  88884-87358
जलगांव की आईल मिल में निकालेंगे बीज से तेल
किसान बाडू महाजन ने बताया केसर बेचकर तो लाखों की आय होगी ही। अब इसके बीज से तेल भी हम निकलवाएंगे। बीज जलगांव की आईल मिल भेजेंगे। इसके लिए आईल मिल से अनुबंध करेंगे। तेल को बाजार में बेचा जाएगा। इससे और अतिरिक्त आय भी होगी। केसर की वस्तुओं से बहुत से फायदे है। नेट पर जानकारी निकालकर अगला प्रयोग करेंगे।
hin_Deva hin_Deva hin_Deva awa_Deva bho_Deva hin_Deva